Dit is liefde Hein, dit is God. Jy kan nou enige van die elendes wat jy straf noem, enige voorbeeld wat jy het, hieraan meet en kyk of dit nie laster is nie.
Ek wag vir jou antwoord. Intussen sal ek jou skrywe weer lees en verder daarop reageer om seker te maak dat geen kind van God wat hier lees ooit sal kan se hy het nie geweet nie.
Saam met die kennis kom 'n verantwoordelikheid om te bekeer van hierdie vieslike bygelofie, wat christene het om God vir hul sondes en gebreke te blameer.
Jy verwar gevolge van 'n mens se dade en God se straf. As jy oor 'n rooi verkeerslig ry en 'n ongeluk maak is die ongeluk die gevolg van jou roekelose aksie en nie God se straf nie. God het jou reeds vergewe omdat jy roekeloos was, maar die gevolge daarvan moet jy ongelukkig dra. Wat jy saai sal jy maai.
'n Slim man het eendag gese, 'n tradisionele christen laat nie toe dat die Bybel tussen hom en sy tradisies kom nie. Ek sien dit al meer. Die gevolg daarvan sien ons in Mar 7:13, So maak julle dan die woord van God kragteloos deur julle oorlewering wat julle bewaar het; en dergelike dinge van dieselfde aard doen julle baie.
Daar is 'n Ou Testament en 'n Nuwe Testament. Ons lewe tog vandag in die NT, hoekom is dit so moeilik vir kinders van God om te besef dat ons nie deel het aan die OT nie maar deelagtig is aan die NT deur Christus?
Kom nou ons almal weet tog dat elkeen van ons gereeld onwillekeurig sonde doen. Dan moet daar tog erens 'n voorbeeld wees, of iemand met 'n getuienis?
As jy nou vir ons 'n hedendaagse voorbeeld van so straf kan gee, dan sal dit dalk vir almal hier duidelik word.